钦定古今图书集成/理学汇编/文学典/第092卷 > 张羽
## 钦定古今图书集成/理学汇编/文学典/第092卷 > 张羽

按《明外史》本传：“羽字来仪，后以字行，更字附凤。本浔
阳人。从父宦江浙，兵阻不获归，与友徐贲约，卜居吴
兴。领乡荐，为安定书院山长。再徙于吴，与高启、杨基
辈为诗友。洪武四年，征至京师，应对不称旨，放还。再
征，授太常司丞。太祖重其文。十六年，自述滁阳王事，
命羽撰庙碑。寻坐事窜岭南，未半道召还。羽自知不”
免，投龙江以死。羽文章精洁有法，尤长于诗，作“画师
小米。”

按《列朝诗集》，“羽字来仪，以字行，更字附凤，浔阳人。既
壮，从其父宦游，溯江逾浙，受《易》于山阴夏仲。善为文，
学欧阳子，缜密宛转，虽前辈自谓不及也。兵阻不得
归，因侨居武林。来吴，喜吴兴山水，与徐贲约，卜家于
戴山之东。元末，授安定书院山长。国初举贤良，不出，
征起，廷对称旨，擢太常司丞，兼翰林院同掌文渊阁”
事。十六年，上亲槁滁阳王事，实命来仪撰庙碑。当时
以大制作推任如此。以事窜岭表，未半道召还。抵京，
信宿知不免，自投龙江以死，年五十三，时十八年之
六月也。归葬九里冈，儒学教授金华童冀为铭。有《静
居集》六卷。吴人张习曰：“国初以高、杨、张、徐比唐之四
杰。故老言不惟文才之似，而其攸终”亦不相远。眉庵、
盈川，令终如一太史之毙，同乎宾王。北郭，虽不溺海，
仅全要领，而非首丘先生投龙江，又与照邻无异。噫！
亦异矣。程孟阳曰：“静居五言古诗，学杜学韦，各有神
理，非苟然者。乐府歌行，材力驰骋，音节谐畅，不袭宋
元格调。眉庵乐府，尚多套数语，不若静居才力深浑，
有自得处。七言律诗”，清圆浑脱，不事绸缋，全是唐音。
颉颃高、杨，未知前后。或谓杨不如高，又谓“张、徐不及
高、杨”，皆耳食之论也。